सीकर। चार दिन पहले तक 47 डिग्री पारे की तपन से झुलस रहे लोगों को मंगलवार को हुई बारिश के बाद गर्मी से राहत मिली। बारिश के बाद एक ही दिन में पारा पांच डिग्री लुढ़क गया। शाम को ठंडी हवा बहने से मौसम खुशनुमा हो गया। मौसम का मिजाज बदलते ही लोग शैर सपाटे पर निकल पड़े।
मंगलवार को सुबह से हल्के बादलों की आवाजाही बनी रही। दिन चढ़ने के साथ बादलों का डेरा बढ़ गया। दोपहर में बूंदाबांदी का दौर शुरू हुआ। शाम करीब चार बजे रिमझिम बारिश शुरू हो गई। करीब डेढ़ घंटे की रिमझिम से सड़कों पर पानी बहने लगा। मौसम ठंडा होने से गर्मी से खासी राहत मिली।
इससे पहले दिन में बादलों की आवाजाही व तपन के बीच उमस का असर बना हुआ था। इधर, जिले के रींगस, खंडेला, श्रीमाधोपुर, पलसाना सहित जिलेभर में हल्की बारिश हुई। चूरू मौसम केंद्र पर अधिकतम तापमान 39.4 व न्यूनतम तापमान 31.0 डिग्री सेल्सियस दर्ज किया गया।
आगे की स्लाइड्स पर देखें भीगा अनाज भंडार.....
hin_Deva hin_Deva hin_Deva hin_Deva